ddrg/super_eurlex huggingface dataset:
Komission asetus (ETY) N:o 724/78 annettu 10 päivänä huhtikuuta 1978 asetuksen (ETY) N:o 679/77 muuttamisesta ja korjauskertoimien vahvistamisesta varainhoitovuodelle 1978



Virallinen lehti nro L 098 , 11/04/1978 s. 0009 - 0010

Suomenk. erityispainos Alue 3 Nide 9 s. 0190

Kreikank. erityispainos: Luku 03 Nide 20 s. 0205

Ruotsink. erityispainos Alue 3 Nide 9 s. 0190

Espanjank. erityispainos: Luku 03 Nide 13 s. 0283

Portugalink. erityispainos: Luku 03 Nide 13 s. 0283



KOMISSION ASETUS (ETY) N:o 724/78 annettu 10 päivänä huhtikuuta 1978 asetuksen (ETY) N:o 679/77 muuttamisesta ja korjauskertoimien vahvistamisesta varainhoitovuodelle 1978 EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eri muuntokurssien soveltamisesta EMOTR:n tukiosastosta rahoitetuille toimenpiteille aiheutuvan taloudellisen vaikutuksen erillisestä kirjaamisesta yhteisöjen talousarvioon 8 päivänä maaliskuuta 1977 annetun neuvoston asetuksen (ETY) N:o 474/77(1) ja erityisesti sen 1 artiklan, sekä katsoo, että eri muuntokurssien soveltamisesta EMOTR:n tukiosastosta rahoitetuille toimenpiteille aiheutuvan taloudellisen vaikutuksen erillisessä kirjaamisessa yhteisöjen talousarvioon sovellettavista yksityiskohtaisista säännöistä ja menettelystä 31 päivänä maaliskuuta 1977 annetussa komission asetuksessa (ETY) N:o 679/77(2) on asetuksen (ETY) N:o 474/77 1 artiklan mukaisesti vahvistettu soveltamista koskevat yksityiskohtaiset säännöt ja menettelyt sekä varainhoitovuoteen 1977 sovellettavat korjauskertoimet, talousarviossa määrätään myös kyseisen taloudellisen vaikutuksen erillisestä kirjaamisesta varainhoitovuoden 1978 osalta ja tämän vuoksi olisi vahvistettava varainhoitovuoteen 1978 sovellettavat korjauskertoimet, soveltamista koskevissa yksityiskohtaisissa säännöissä olisi otettava huomioon vuoden 1978 budjettinimikkeistöön tulleet muutokset, ja tässä asetuksessa säädetyt toimenpiteet ovat EMOTR:n komitean lausunnon mukaisia, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 679/77 1 artiklan 1 kohta seuraavasti: "1. Talousarvion 6 ja 7 osastojen budjettikohtiin kirjattavat menot sekä menot, jotka kirjataan valuutan tasausmaksuille ja liittymistasausmaksuille tarkoitettuihin budjettikohtiin, lasketaan sitomalla jäsenvaltioiden ilmoittamat menot korjauskertoimiin." 2 artikla Varainhoitovuoteen 1978 sovellettavat korjauskertoimet vahvistetaan tämän asetuksen liitteessä. Korjauskertoimia voidaan tarkistaa erityisesti silloin, kun edustavia kursseja muutetaan varainhoitovuoden aikana. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan varainhoitovuodesta 1978 alkaen toteutettuihin menoihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä huhtikuuta 1978. Komission puolesta Finn GUNDELACH Varapuheenjohtaja (1) EYVL N:o L 64, 10.3.1977, s. 2 (2) EYVL N:o L 84, 1.4.1977, s. 45 LIITE Varainhoitovuonna 1978 sovellettavat 2 artiklassa tarkoitetut korjauskertoimet > TAULUKON PAIKKA>
Neuvoston asetus (ETY) N:o 850/78, annettu 24 päivänä huhtikuuta 1978, Euroopan talousyhteisön ja Sveitsin valaliiton välisen sopimuksen pöytäkirjassa N:o 1 olevan liitteen A muuttamista koskevan sopimuksen tekemisestä kirjeenvaihtona



Virallinen lehti nro L 116 , 28/04/1978 s. 0001 - 0003

Suomenk. erityispainos Alue 2 Nide 2 s. 0111

Kreikank. erityispainos: Luku 11 Nide 9 s. 0196

Ruotsink. erityispainos Alue 2 Nide 2 s. 0111

Espanjank. erityispainos: Luku 11 Nide 8 s. 0004

Portugalink. erityispainos: Luku 11 Nide 8 s. 0004



NEUVOSTON ASETUS (ETY) N:o 850/78, annettu 24 päivänä huhtikuuta 1978, Euroopan talousyhteisön ja Sveitsin valaliiton välisen sopimuksen pöytäkirjassa N:o 1 olevan liitteen A muuttamista koskevan sopimuksen tekemisestä kirjeenvaihtona EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että on suotavaa tehdä sopimus kirjeenvaihtona Euroopan talousyhteisön ja Sveitsin valaliiton välisen sopimuksen pöytäkirjassa N:o 1 olevan liitteen A(1) muuttamisesta, ON ANTANUT TÄMÄN ASETUKSEN: 1 artikla Hyväksytään yhteisön puolesta sopimus kirjeenvaihtona Euroopan talousyhteisön ja Sveitsin valaliiton välisen sopimuksen pöytäkirjassa N:o 1 olevan liitteen A muuttamisesta. Sopimuksen teksti on tämän asetuksen liitteenä. 2 artikla Neuvoston puheenjohtajalla on oikeus nimetä henkilö, joka on valtuutettu allekirjoittamaan tämä sopimus yhteisöä sitovasti. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä huhtikuuta 1978. Neuvoston puolesta Puheenjohtaja P. DALSAGER (1) EYVL N:o L 300, 31.12.1972, s. 189
Komission asetus (ETY) N:o 918/78 annettu 2 päivänä toukokuuta 1978 valkosipuleita koskevista yhteisistä laatuvaatimuksista annetun asetuksen N:o 10/65/ETY muuttamisesta



Virallinen lehti nro L 119 , 03/05/1978 s. 0015 - 0015

Suomenk. erityispainos Alue 3 Nide 9 s. 0231

Kreikank. erityispainos: Luku 03 Nide 21 s. 0024

Ruotsink. erityispainos Alue 3 Nide 9 s. 0231

Espanjank. erityispainos: Luku 03 Nide 14 s. 0024

Portugalink. erityispainos: Luku 03 Nide 14 s. 0024



KOMISSION ASETUS (ETY) N:o 918/78 annettu 2 päivänä toukokuuta 1978 valkosipuleita koskevista yhteisistä laatuvaatimuksista annetun asetuksen N:o 10/65/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1034/77(2), ja erityisesti sen 2 artiklan 3 kohdan toisen alakohdan, sekä katsoo, että valkosipulien kauppa on kehittynyt erityisesti tuotteen kauppakunnostuksen osalta; tämän vuoksi olisi muutettava valkosipuleita koskevia yhteisiä laatuvaatimuksia, jotka vahvistetaan 26 päivänä tammikuuta 1965 annetulla neuvoston asetuksella N:o 10/65/ETY(3), ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen N:o 10/65/ETY liitteessä olevan V osaston B kohdan iii alakohta seuraavasti: "iii) letteinä, ainoastaan kuivista tai puolikuivista valkosipuleista. Leteissä on oltava: - 12 sipulia tai - vähintään 24 sipulia. Valkosipuliletit on palmikoitava sipulien omista varsista ja sidottava yhteen narulla, niinellä tai jollain muulla sopivalla materiaalilla." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä toukokuuta 1978. Komission puolesta Finn GUNDELACH Varapuheenjohtaja (1) EYVL N:o L 118, 20.5.1972, s. 2 (2) EYVL N:o L 125, 19.5.1977, s. 1 (3) EYVL N:o 19, 5.2.1965, s. 246/65
Neuvoston asetus (Euratom, EHTY, ETY) N:o 913/78, annettu 2 päivänä toukokuuta 1978, Euroopan yhteisöille suoritettavaan veroon sovellettavien edellytysten ja menettelyn vahvistamisesta annetun asetuksen (ETY, Euratom, EHTY) N:o 260/68 muuttamisesta



Virallinen lehti nro L 119 , 03/05/1978 s. 0007 - 0007

Suomenk. erityispainos Alue 1 Nide 1 s. 0143

Kreikank. erityispainos: Luku 01 Nide 4 s. 000P

Ruotsink. erityispainos Alue 1 Nide 1 s. 0143

Espanjank. erityispainos: Luku 01 Nide 2 s. 0129

Portugalink. erityispainos: Luku 01 Nide 2 s. 0129



NEUVOSTON ASETUS (EURATOM, EHTY, ETY) N:o 913/78, annettu 2 päivänä toukokuuta 1978, Euroopan yhteisöille suoritettavaan veroon sovellettavien edellytysten ja menettelyn vahvistamisesta annetun asetuksen (ETY, Euratom, EHTY) N:o 260/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan, ottaa huomioon komission ehdotuksen, sekä katsoo, että on tarpeen muuttaa Euroopan yhteisöille suoritettavaan veroon sovellettavien edellytysten ja menettelyn vahvistamisesta 29 päivänä helmikuuta 1968 annettua neuvoston asetusta (ETY, Euratom, EHTY) N:o 260/68 (1), sellaisena kuin se on viimeksi muutettuna asetuksella (Euratom, EHTY, ETY) N:o 1544/73 (2), Euroopan yhteisöjen virkamiehiin sovellettavien henkilöstösääntöjen ja muuta henkilöstöä koskevien palvelussuhteen ehtojen muuttamisesta 2 päivänä toukokuuta 1978 annetun neuvoston asetuksen (ETY, Euratom, EHTY) N:o 912/78 (3) huomioon ottamiseksi, ON ANTANUT TÄMÄN ASETUKSEN: 1 artikla Lisätään asetuksessa (ETY, Euratom, EHTY) N:o 260/68 6 artiklan 1 kohdan a alakohtaan luetelmakohta seuraavasti: "- virkamiehiin sovellettavien henkilöstösääntöjen 70 a artiklan säännösten mukaisia." 2 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä toukokuuta 1978. Neuvoston puolesta Puheenjohtaja K. B. ANDERSEN (1) EYVL N:o L 56, 4.3.1968, s. 8 (2) EYVL N:o L 155, 11.6.1973, s. 6 (3) EYVL N:o L 119, 3.5.1978, s. 1
Komission asetus (ETY) N:o 1048/78 annettu 19 päivänä toukokuuta 1978 maidon markkinointivuoden 1978/1979 alusta asetusten (ETY) N:o 1282/72 ja 1717/72 muuttamisesta



Virallinen lehti nro L 134 , 22/05/1978 s. 0025 - 0025

Suomenk. erityispainos Alue 3 Nide 9 s. 0238

Kreikank. erityispainos: Luku 03 Nide 21 s. 0062

Ruotsink. erityispainos Alue 3 Nide 9 s. 0238

Espanjank. erityispainos: Luku 03 Nide 14 s. 0044

Portugalink. erityispainos: Luku 03 Nide 14 s. 0044



KOMISSION ASETUS (ETY) N:o 1048/78 annettu 19 päivänä toukokuuta 1978 maidon markkinointivuoden 1978/1979 alusta asetusten (ETY) N:o 1282/72 ja 1717/72 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1038/78(2), ja erityisesti sen 6 artiklan 7 kohdan, sen 7 artiklan 5 kohdan ja sen 10 artiklan 3 kohdan, ottaa huomioon interventiotoimenpiteitä koskevista yleisistä säännöistä voin ja kerman markkinoilla 15 päivänä heinäkuuta 1968 annetun neuvoston asetuksen (ETY) N:o 985/68(3), sellaisena kuin se on viimeksi muutettuna asetuksella (ETY) N:o 2714/72(4), ja erityisesti sen 7 a artiklan, sekä katsoo, että ottaen huomioon markkinoiden kehityksen sekä maidon markkinointivuoden 1978/1979 alusta annetut neuvoston päätökset, erityisesti voin ja rasvattoman maitojauheen interventiohinnoissa tapahtuneet muutokset, olisi mukautettava: - voin myynnistä alennettuun hintaan armeijalle ja vastaaville yksiköille 21 päivänä kesäkuuta 1972 annettu komission asetus (ETY) N:o 1282/72(5), sellaisena kuin se on viimeksi muutettuna asetuksella (ETY) N:o 2575/76(6), - voin myynnistä alennettuun hintaan voittoa tavoittelemattomille laitoksille ja yhteisöille 8 päivänä elokuuta 1972 annettu komission asetus (ETY) N:o 1717/72(7), sellaisena kuin se on viimeksi muutettuna asetuksella (ETY) N:o 2575/76, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1282/72 seuraavasti. Korvataan 2 artiklan ensimmäisen luetelmakohdan määrä "135 laskentayksikköä" määrällä "141 laskentayksikköä". 2 artikla Muutetaan asetus (ETY) N:o 1717/72 seuraavasti. Korvataan 3 artiklan 1 kohdan ensimmäisen luetelmakohdan määrä "138,50 laskentayksikköä" määrällä "141 laskentayksikköä". 3 artikla Tämä asetus tulee voimaan 22 päivänä toukokuuta 1978. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä toukokuuta 1978. Komission puolesta Finn GUNDELACH Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 134, 22.5.1978, s. 4 (3) EYVL N:o L 169, 18.7.1968, s. 1 (4) EYVL N:o L 291, 28.12.1972, s. 15 (5) EYVL N:o L 142, 22.6.1972, s. 14 (6) EYVL N:o L 293, 23.10.1976, s. 23 (7) EYVL N:o L 181, 9.8.1972, s. 11
Neuvoston asetus (ETY) N:o 1126/78 annettu 22 päivänä toukokuuta 1978 riisin yhteisestä markkinajärjestelystä annetun asetuksen (ETY) N:o 1418/76 muuttamisesta



Virallinen lehti nro L 142 , 30/05/1978 s. 0023 - 0023

Suomenk. erityispainos Alue 3 Nide 9 s. 0252

Kreikank. erityispainos: Luku 03 Nide 21 s. 0091

Ruotsink. erityispainos Alue 3 Nide 9 s. 0252



NEUVOSTON ASETUS (ETY) N:o 1126/78 annettu 22 päivänä toukokuuta 1978 riisin yhteisestä markkinajärjestelystä annetun asetuksen (ETY) N:o 1418/76 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että vilja-alan yhteisestä markkinajärjestelystä annetun asetuksen (ETY) N:o 2727/75 muuttamisesta 22 päivänä toukokuuta 1978 annetussa neuvoston asetuksessa (ETY) N:o 1125/78(3)säädetään erityisesti mahdollisuudesta myöntää tuotantotukea maissille, jota käytetään panimoteollisuuden käyttöön tarkoitetun hienon ja karkean maissijauhon valmistukseen, ja tällaisesta tuotantotuesta olisi säädettävä myös rikkoutuneille riisinjyville, joita panimoteollisuus käyttää oluen valmistukseen, jotta rikkoutuneille riisinjyville myönnettäisiin samat edut kuin tärkkelykselle tai hienolle ja karkealle maissijauholle; tästä johtuen olisi myös säädettävä tämän tuen myöntämiselle sama määräaika kuin panimoteollisuuden käyttämän tärkkelyksen tai hienon ja karkean maissijauhon kohdalla, ON ANTANUT TÄMÄN ASETUKSEN: 1 artikla Korvataan riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(4) 9 artiklan 1 kohta seuraavasti: "1. Tuotantotukea voidaan myöntää rikkoutuneille riisinjyville, joita käytetään: a) tärkkelyksen valmistukseen, b) panimoteollisuudessa oluen valmistukseen. Oluen valmistukseen tarkoitetuille tuotteille tuotantotukea voidaan kuitenkin myöntää ainoastaan markkinointivuoden 1978/1979 loppuun saakka." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 19 päivästä lokakuuta 1977. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 1978. Neuvoston puolesta Puheenjohtaja K. HEINESEN (1) EYVL N:o C 63, 13.3.1978, s. 48 (2) EYVL N:o C 101, 26.4.1978, s. 19 (3) EYVL N:o L 142, 30.5.1978, s. 21 (4) EYVL N:o L 166, 25.6.1976, s. 1
Neuvoston asetus (ETY) N:o 1122/78 annettu 22 päivänä toukokuuta 1978 erityistoimenpiteistä yhteisön sitrushedelmäalan tuotannon ja kaupan pitämisen parantamiseksi annetun asetuksen (ETY) N:o 2511/69 ja hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta



Virallinen lehti nro L 142 , 30/05/1978 s. 0013 - 0013

Suomenk. erityispainos Alue 3 Nide 9 s. 0251

Ruotsink. erityispainos Alue 3 Nide 9 s. 0251



NEUVOSTON ASETUS (ETY) N:o 1122/78 annettu 22 päivänä toukokuuta 1978 erityistoimenpiteistä yhteisön sitrushedelmäalan tuotannon ja kaupan pitämisen parantamiseksi annetun asetuksen (ETY) N:o 2511/69 ja hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että erityistoimenpiteistä yhteisön sitrushedelmäalan tuotannon ja kaupan pitämisen parantamiseksi 9 päivänä joulukuuta 1969 annetun neuvoston asetuksen (ETY) N:o 2511/69(3), sellaisena kuin se on viimeksi muutettuna asetuksella (ETY) N:o 1034/77(4), 6 artiklassa on pidennetty sitruunoiden kaupan pitämisestä maksettavaa taloudellista korvausta koskevaa etuutta markkinointivuoden 1977/1978 loppuun, ja nämä toimenpiteet ovat edistäneet paremmanlaatuisten tuotteiden kaupan pitämistä; tätä kehitystä olisi edelleen jatkettava ylläpitämällä näitä toimenpiteitä seuraavana markkinointivuotena; tämän vuoksi hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(5), sellaisena kuin se on viimeksi muutettuna asetuksella (ETY) N:o 1034/77, 23 artiklassa määritettyjä kuljetuskustannuksia ei olisi otettava huomioon sitruunoiden vertailuhintaa laskettaessa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2511/69 6 artiklan toisen alakohdan päivämäärä "1 päivää kesäkuuta 1978" päivämäärällä "1 päivää kesäkuuta 1979". 2 artikla Korvataan asetuksen (ETY) N:o 1035/72 23 artiklan 2 kohdan ensimmäisen alakohdan ensimmäisen luetelmakohdan päivämäärä "31 päivään toukokuuta 1978" päivämäärällä "31 päivään toukokuuta 1979". 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 1978. Neuvoston puolesta Puheenjohtaja K. HEINESEN (1) EYVL N:o C 85, 10.4.1978, s. 31 (2) EYVL N:o C 101, 26.4.1978, s. 10 (3) EYVL N:o L 318, 18.12.1969, s. 1 (4) EYVL N:o L 125, 19.5.1977, s. 1 (5) EYVL N:o L 118, 20.5.1972, s. 1
Komission asetus (ETY) N:o 1250/78 annettu 12 päivänä kesäkuuta 1978 asetuksen (ETY) N:o 1624/76 muuttamisesta toisen jäsenvaltion alueella denaturoidun tai rehuseoksiksi jalostetun rasvattoman maitojauheen lisätuen määrän osalta



Virallinen lehti nro L 155 , 13/06/1978 s. 0011 - 0011

Kreikank. erityispainos: Luku 03 Nide 21 s. 0142

Espanjank. erityispainos: Luku 03 Nide 14 s. 0111

Portugalink. erityispainos: Luku 03 Nide 14 s. 0111

Suomenk. erityispainos Alue 3 Nide 9 s. 0253

Ruotsink. erityispainos Alue 3 Nide 9 s. 0253



KOMISSION ASETUS (ETY) N:o 1250/78 annettu 12 päivänä kesäkuuta 1978 asetuksen (ETY) N:o 1624/76 muuttamisesta toisen jäsenvaltion alueella denaturoidun tai rehuseoksiksi jalostetun rasvattoman maitojauheen lisätuen määrän osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1038/78(2), ja erityisesti sen 10 artiklan, sekä katsoo, että toisen jäsenvaltion alueella denaturoidulle tai rehuseoksiksi jalostetulle rasvattomalle maitojauheelle maksettavaa tukea koskevista erityissäännöksistä 2 päivänä heinäkuuta 1976 annetun komission asetuksen (ETY) N:o 1624/76(3), sellaisena kuin se on viimeksi muutettuna asetuksella (ETY) N:o 2724/77(4), 8 artiklan 2 kohdassa säädetään, että kun määrämaana olevan jäsenvaltion valuuttana ilmoitettu denaturointipäivänä tai rehuseoksiksi jalostuspäivänä sovellettava tuen määrä on suurempi kuin vientipäivänä voimassa oleva määrä, määrämaana oleva jäsenvaltio maksaa tätä korotusta vastaavan summan viejälle, kun on esitetty todiste siitä, että jalostus tai denaturointi on tapahtunut uuden tukimäärän soveltamispäivän jälkeen, käytännössä on osoittautunut, että viejä ei aina itse huolehdi rasvattoman maitojauheen jalostuksesta rehuseoksiksi; taloudellisista syistä on perusteltua, että lisätuki myönnetään rasvattoman maitojauheen jalostajalle; tästä syystä olisi mukautettava asetusta (ETY) N:o 1624/76, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1624/76 8 artiklan 2 kohdan ensimmäisessä lauseessa oleva sana "tuojalle" sanoilla "rasvattoman maitojauheen jalostajalle". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä kesäkuuta 1978. Komission puolesta Finn GUNDELACH Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 134, 22.5.1978, s. 4 (3) EYVL N:o L 180, 6.7.1976, s. 9 (4) EYVL N:o L 315, 9.12.1977, s. 15
Neuvoston asetus (ETY) N:o 1397/78, annettu 20 päivänä kesäkuuta 1978, sokerialan varastointikustannusten korvausta koskevista yleisistä säännöistä annetun asetuksen (ETY) N:o 1358/77 muuttamisesta



Virallinen lehti nro L 170 , 27/06/1978 s. 0003 - 0003

Suomenk. erityispainos Alue 3 Nide 10 s. 0024

Kreikank. erityispainos: Luku 03 Nide 21 s. 0193

Ruotsink. erityispainos Alue 3 Nide 10 s. 0024

Espanjank. erityispainos: Luku 03 Nide 14 s. 0145

Portugalink. erityispainos: Luku 03 Nide 14 s. 0145



NEUVOSTON ASETUS (ETY) N:o 1397/78, annettu 20 päivänä kesäkuuta 1978, sokerialan varastointikustannusten korvausta koskevista yleisistä säännöistä annetun asetuksen (ETY) N:o 1358/77 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74(1), sellaisena kuin se on viimeksi muutettuna asetuksella (ETY) N:o 1396/78(2), ja erityisesti sen 8 artiklan 3 kohdan a alakohdan, ottaa huomioon komission ehdotuksen, sekä katsoo, että sokerialan varastointikustannusten korvausjärjestelmää koskevat perussäännökset määrittelevän asetuksen (ETY) N:o 3330/74 8 artiklassa laajennetaan tämän järjestelmän soveltaminen sokerin jähmettämisen jälkeen yhteisössä tuotettuihin sakkaroosisiirappeihin ja etuuskohtelun alaisesta sokerista saatuihin siirappeihin; tämän vuoksi olisi muutettava sokerialan varastointikustannusten korvausta koskevista yleisistä säännöistä ja asetuksen (ETY) N:o 750/68 kumoamisesta 20 päivänä kesäkuuta 1977 annettu neuvoston asetus (ETY) N:o 1358/77(3), ON ANTANUT TÄMÄN ASETUKSEN: 1 artikla Muutetaan asetus (ETY) N:o 1358/77 seuraavasti: 1. Poistetaan 2 artiklan 1 kohdan ilmaisu "4 artiklan 2 kohdassa tarkoitetun ajanjakson alussa". 2. Lisätään 3 artiklan 1 kohdan toiseen luetelmakohtaan virkkeen osa seuraavasti: "samoin kuin asetuksen (ETY) N:o 3330/74 8 artiklan 1 kohdan toisessa alakohdassa tarkoitetuille siirapeille,". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1978. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 20 päivänä kesäkuuta 1978. Neuvoston puolesta Puheenjohtaja P. DALSAGER (1) EYVL N:o L 359, 31.12.1974, s. 1 (2) EYVL N:o L 170, 27.6.1978, s. 1 (3) EYVL N:o L 156, 25.6.1977, s. 4